
Rozsudok Okresného súdu Poprad z 25. marca 2025, sp. zn. 27P/22/2025, ECLI:SK:OSPP:2025:8725200575.3
Súd: Okresný súd Poprad
Spisová značka: 27P/22/2025

Dátum vydania: 25. 3. 2025
Forma: Rozsudok
Oblasť práva: Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 27P/22/2025 8725200575 25. 03. 2025 JUDr. Monika Heldáková ECLI:SK:OSPP:2025:8725200575.3
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci starostlivosti súdu o maloletého A. B., nar. XX. XX. XXXX, trvale bytom ako matka, zastúpeného procesným opatrovníkom: Úradom práce, sociálnych vecí a rodiny Kežmarok, dieťa rodičov – matky C. B., D. E., nar. XX. XX. XXXX, trvale bytom F., G. A. XXXX/X, právne zastúpenej JUDr. Ing. Marcelou Martinkovičovou, advokátkou so sídlom Poprad, Námestie sv. Egídia 95, a otca H. B., nar. XX. XX. XXXX, trvale bytom I., I. XXXX/XX, o návrhu matky na úpravu rodičovských práv a povinností rodičov k maloletému dieťaťu, takto rozhodol: I. Schvaľuje rodičovskú dohodu v tomto znení: Mení s a rozsudok Okresného súdu Poprad č. k. KK-12P/132/2023 - 47 zo dňa 04. 07. 2023 tak, že: Zvyšuje výživné na maloletého A. B., nar. XX. XX. XXXX zo sumy 130,- eur mesačne na sumu 200,eur mesačne, ktoré je otec H. B., nar. XX. XX. XXXX, povinný platiť vždy do 20. dňa v mesiaci vopred matke, odo dňa doručenia tohto rozhodnutia osobe povinnej z vyživovacej povinnosti. Otec j e o p r á v n e n ý stretávať sa s maloletým každý nepárny týždeň v mesiaci od piatka od 08:00 h do nedele do 19:00 h. Počas letných prázdnin každého kalendárneho roka, je otec oprávnený stretávať sa s maloletým od 15. 07. od 09:00 h do 31. 07. do 19:00 h a od 15. 08. od 09:00 h do 30. 08. do 19:00 h. Počas vianočných sviatkov je otec oprávnený stretávať sa s maloletým každý nepárny kalendárny rok od 22. 12. od 19:00 h do 26. 12. do 09:00 h a každý párny kalendárny rok od 29. 12. od 19:00 h do 03. 01. nasledujúceho roka do 19:00 h. Rodičia sa budú podieľať na výdavkoch na zdravotné pomôcky dieťaťa, školské a mimoškolské vzdelávacie a záujmové aktivity a letné tábory polovicou všetkých nákladov. Ostatné časti rozsudku Okresného súdu Poprad č. k. KK-12P/132/2023 - 47 zo dňa 04. 07. 2023 ostávajú nezmenené. II. Žiaden z účastníkov n e m á n á r o k na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor
vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Podľa § 44 CMP, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725200575.3 (dáta aktuálne k 7. 11. 2026). Záväzné je znenie zverejnené súdom.




